Aldri på en søndag

Aldri på en søndag (engelsk: Never on Sunday, gresk: Ποτέ Την Κυριακή, Pote Tin Kyriaki) er en gresk svart-hvit romantisk filmkomedie fra 1960. Filmen forteller historien til Ilya, en selvstendig frilynt prostitutert som bor i havnebyen Pireus i Hellas og Homer, en amerikansk turist fra Middletown, Connecticut – en lærd professor, forelsket i alt som er gresk. Homer føler at Ilyas levemåte er et typisk eksempel på degraderingen av den greske klassiske kultur og forsøker å styre henne inn på moralens rette stier, mens Ilya på sin side prøver å løsne på snippen til den stive Homer. Filmen er en variasjon av Pygmalion og historien om "gatepiken med gullhjertet".

Hovedrollene spilles av Melina Mercouri og Jules Dassin. Filmen gir et innblikk i gresk kultur med dans, musikk og språk.

Filmens gjennemgangsmelodi, spilt på det greske strengeinstrumentet bouzouki ble en hit på 1960-tallet og bragte komponisten, Manos Hadjidakis, Oscar for beste melodi. Den vant i tillegg Oscar for beste sang også komponert av Manos Hadjidakis. Den ble nominert til, henholdsvis Oscar for beste kvinnelige hovedrolle (Melina Mercouri), beste kostymer, beste sort-hvit film, Oscar for beste regi (Jules Dassin) og Oscar for beste originalmanus (Dassin). Derimot vant Mercouri som beste kvinnelige skuespiller under Filmfestivalen i Cannes i 1960.

Referanser

Eksterne lenker 
 

Filmer fra 1960
Sort-hvitt-filmer
Engelskspråklige filmer
Greskspråklige filmer
Greske filmkomedier